ועדת הכספים, כנסת 20, פרוטוקול מספר 1092, 2018-07-03 11:52

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות התעבורה (תיקון מס'), התשע"ז-2017, יישום החלטת ממשלה מס' 1837 בנושא עידוד תחליפי נפט (בעקבות המלצות וועדת מיסוי ירוק 3).

דפנה עין דור: שלום.

דפנה עין דור: אני מנהלת אגף כלכלה במשרד התחבורה.

דפנה עין דור: מדובר כאן במהלך משלים ליישום החלטת ממשלה לעניין המלצות צוות מיסוי ירוק 3 כאשר זה מהלך שניתן ליישום היום אחרי שאושר מתווה הבלו על הסולר.

דפנה עין דור: למעשה ביטול ההישבון.

דפנה עין דור: יש כאן שלושה דברים שמתייחסים.

דפנה עין דור: נושא של אגרה בעד רכב גמיש תדלוק שזה שילוב בין בנזין למתנול בשיעור של 85 אחוזים מתנול.

דפנה עין דור: כאן מדובר על טכנולוגיה שעדיין לא קיימת בארץ.

דפנה עין דור: מדובר על הפחתה של אגרות מרגע שיגיע הרכב הראשון לישראל שיהיה למשך ארבע שנים.

דפנה עין דור: בשנתיים הראשונות 1,400 שקלים, בשנתיים שלאחר מכן 700 שקלים, הפחתה של האגרה.

דפנה עין דור: לגבי רכבים מונעים על ידי גז טבעי דחוס.

דפנה עין דור: גם כאן מדובר במהלך של חמש שנים, למשך חמש שנים, כאשר האגרה תיקבע על 10 שקלים לשנה.

שוקי שדה: לכל סוגי כלי הרכב?

דפנה עין דור: מעל 3.5 טון.

שוקי שדה: כולל אוטובוסים.

משה גפני: מי אדוני?

שוקי שדה: מנכ"ל ארגון חברות ההסעה בישראל.

משה גפני: אני לא יודע איך זה בארגון שלכם, אבל כאן מבקשים רשות דיבור.

שוקי שדה: אנחנו יודעים, אבל הייתה חובה לשאול.

משה גפני: מה אני יכול לענות כשהוא אומר לי שזאת הייתה חובה?

דפנה עין דור: הבקשה השלישית היא למעשה השלמת המהלך אל מול רכבים להוראת נהיגה כאשר כאן מדובר על הפחתה של אגרה במשך ארבע שנים בסכום של 750 שקלים מדי שנה, החל מה-1 בינואר 2019.

משה גפני: אם אין רכבים כאלה, למה זה?

דפנה עין דור: אנחנו פשוט רוצים לעודד כדי לומר הצהרת כוונות מה הולכות להיות האגרות, כדי להקדים.

דפנה עין דור: ברגע שיגיעו, עד שניישם את זה, הוא כבר הפסיד שנה.

דפנה עין דור: זאת אמירה ולא קבענו את מועד התחילה כדי לא לצמצם את משך הזמן.

מוסי רז: זה רק על המתנול?

דפנה עין דור: כן.

דפנה עין דור: רק על הרכב הראשון שאמרתי, על ה-1,400 שקלים הפחתה.

דפנה עין דור: זה רק רכב משולב בין בנזין למתנול 85 אחוזים.

דפנה עין דור: זה עדיין אין.

דפנה עין דור: רק הסעיף הראשון.

דפנה עין דור: אבל זה למעשה ייכנס לתוקף ביום שיגיע הרכב הראשון לישראל.

דפנה עין דור: יש עוד שתי בקשות.

דפנה עין דור: מדובר כאן במספר הפחתות.

דפנה עין דור: מה שחשוב לנו לומר זה שהאגרה בכל מקרה לאחר ההפחתות, לא תהיה - - -

משה גפני: בסדר.

משה גפני: הבנתי.

משה גפני: זה פחות מעניין.

משה גפני: לפני שאת ממשיכה, שלומית אומרת שזה מעניין ואני נוטה לקבל את אמירתה.

משה גפני: הממשלה אמרה שידאגו לעניין הזה שייכנסו לכאן רכבים מהסוג הזה וזה גם יהיה תלוי זה בזה.

משה גפני: את יודעת לומר לי האם נעשה משהו עד היום מאז אישרנו כאן את הצווים האלה?

אמיר רשף: אני יכול להתייחס.

משה גפני: מי אתה?

אמיר רשף: משרד האוצר.

מיקי לוי: אם אתה גם יודע על מערך תקנות הדלק של הגז, תגיד לנו.

משה גפני: אם אתה יכול לתת סקירה יותר כללית כיוון שאנחנו כל הזמן במתח, רוצים לדעת לאיזה כיוון אנחנו הולכים.

משה גפני: האם אנחנו הולכים להיות מדינה מודרנית או שעדיין הכול מקובע כך ולא מתקדם?

אמיר רשף: אני אתייחס.

אמיר רשף: כאשר הבאנו את הצעד המיסויי הגדול של היטלים על סולר והבלו על גז טבעי דחוס, הצגנו לוועדה שגם יש מספר צעדים נלווים, גם צעדים מיסויים וגם צעדים תקציביים ואני רוצה לתת סקירה קצרה על מה קידמנו עד עכשיו.

אמיר רשף: אחד הדברים המרכזיים שהוועדה דיברה עליו הוא תחנות תדלוק בגז טבעי דחוס.

אמיר רשף: בעקבות הדיונים שהיו כאן, הגדלנו את תקציב המענקים לנושא הזה מ-65 מיליון שקלים ל-100 מיליון שקלים.

אמיר רשף: קול קורא יצא כבר בתחילת מאי והוגשו הצעות.

אמיר רשף: תיבת המכרזים נסגרה לפני מספר ימים.

נחום צבי יהושע: לפני יומיים.

משה גפני: שם ותפקיד.

נחום צבי יהושע: כלכלן ראשי, מינהל הדלק, משרד האנרגיה.

נחום צבי יהושע: מועד ההגשה היה ב-1 ביולי.

נחום צבי יהושע: אנחנו עדיין פותחים את ההצעות.

נחום צבי יהושע: ההיענות היא מרשימה.

נחום צבי יהושע: זאת אומרת, יש הרבה מאוד תכניות טובות עד כה, כפי שראינו, אבל אין לנו עדיין נתונים סופיים.

נחום צבי יהושע: אנחנו בודקים בדקות אלו ממש.

משה גפני: לא הבנתי.

משה גפני: מה נפלה עליך האופטימיות הזאת?

משה גפני: גם אני איש אופטימי אבל בדברים אחרים.

משה גפני: בזה אני פחות.

משה גפני: בסדר, המכרז נסגר.

משה גפני: איך אתה בטוח שזה מה שהולך לקרות?

משה גפני: אתה הרי לא יודע מה יש שם.

אמיר רשף: אנחנו מניחים שמספר ההגשות שהוצעו, אינדיקציה לעניין שיש בקרב השוק לנושא הזה של הקמת תחנות תדלוק בגז טבעי.

אמיר רשף: זה גם משקף איזושהי אינדיקציה.

משה גפני: אלה חברות שעוסקות בזה?

אמיר רשף: בהקמת תחנות תדלוק או רשויות מקומיות לצורך ציי הרכב.

משה גפני: רשויות מקומיות שמקימות תחנות תדלוק?

אמיר רשף: גם רשויות מקומיות יכולות.

נחום צבי יהושע: כן.

משה גפני: מתי אנחנו נוכל לדעת אם התקדמתם?

מיקי לוי: ואם אתם יכולים לומר מה התכנון למערך הפריסה כי יש לזה משמעות.

נחום צבי יהושע: אנחנו עדיין בודקים את ההצעות.

נחום צבי יהושע: ההצעות הוגשו רק לפני שלושה ימים.

נחום צבי יהושע: אנחנו עדיין בודקים אותן.

נחום צבי יהושע: ביום ראשון נסגרה התיבה.

נחום צבי יהושע: אנחנו עדיין בודקים את הצעות, ממש עכשיו ואנחנו נעדכן אחרי שנחתום על חוזים.

נחום צבי יהושע: השלב הבא, אחרי שאנחנו בודקים את ההצעות, מתעדפים לפי כמות התקציב שיש לנו.

נחום צבי יהושע: אנחנו חותמים על הסכמים ויוצאים לדרך.

משה גפני: יוצאים לדרך, מתי זה הולך לקרות?

נחום צבי יהושע: זה תלוי בקצב ההתקדמות, בשיתוף הפעולה של הרשויות המקומיות, בתהליכים הסטטוטוריים.

נחום צבי יהושע: בסופו של דבר להקים תחנה, זה לא הרבה זמן בהיבט הפיזי.

משה גפני: בערך כמה זמן?

נחום צבי יהושע: זה יכול לנוע בין שנה לשלוש שנים.

גבי בן הרוש: מי יקים תחנה?

נחום צבי יהושע: במקביל יש גם מכרז לתמיכה ברכש של משאיות של המשרד להגנת הסביבה.

אמיר רשף: יש עוד מענקים שנתנו לתשתית הגז עצמה, לצינורות שצריכים להגיע לתחנות התדלוק.

אמיר רשף: אם נחזור לדיונים שהיו כאן לפני מספר חודשים, אחד הדברים שהוועדה חששה ואמרה שאם רוצים שייכנסו רכבים, בואו קודם תייצרו את התשתיות וזה מה שאנחנו עושים.

אמיר רשף: אנחנו נתנו, מלבד ה-100 מיליון שקלים לתחנות התדלוק, נתנו גם 120 מיליון שקלים, שזה חלק ממהלך יותר רחב של תמיכה בחברות שצריכות להקים את תשתית צינורות הגז, שרוב תחנות התדלוק צריכות להיות מחוברות אליהם, וזה בדיוק כדי לפתור את סוגיית הקיבולת שעלתה כאן בוועדה.

אמיר רשף: קודם תשתיות ואחר כך יגיעו הרכבים.

משה גפני: מי יכול להתייחס לעניין?

רפאל פליישמן: אגף התחבורה במשרד להגנת הסביבה.

רפאל פליישמן: יש לנו עכשיו קול קורא פתוח לתמיכה ברכישה של משאיות בהיקף של 13 מיליון שקלים.

משה גפני: כמה עולה משאית?

רפאל פליישמן: מאוד תלוי במשאית.

רפאל פליישמן: זה יכול להגיע עד מיליון שקלים, משאית גדולה.

משה גפני: מה אתם עושים עם ה-13 מיליון האלה?

רפאל פליישמן: אנחנו מחלקים ממש לרוכש של המשאית.

רפאל פליישמן: נותנים תמיכה שיכולה להגיע עד 50 אחוזים מעלות המשאית.

רפאל פליישמן: הקול קורא פתוח עד סוף חודש יולי ואז נראה.

רפאל פליישמן: אני רואה שכבר יש התעניינות.

משה גפני: זאת אומרת, אתם תוכלו לתמוך ב-26 משאיות.

רפאל פליישמן: לא.

רפאל פליישמן: יותר.

רפאל פליישמן: אני רוצה לתקן את עצמי.

רפאל פליישמן: עד 50 אחוזים או 350 אלף שקלים, הגבוה יותר, למשאית אשפה.

רפאל פליישמן: למשאיות אחרות זה מענק קטן יותר.

משה גפני: בסעיף הזה יש 13 מיליון שקלים.

רפאל פליישמן: כן.

משה גפני: אתם נותנים בערך 50 אחוזים מעלות המשאית.

משה גפני: המשאית עולה מיליון שקלים ואתם נותנים לו תמיכה של 500 אלף שקלים.

מוסי רז: לא.

מוסי רז: הוא אמר עד 350 אלף שקלים.

משה גפני: כמה אתם נותנים?

רפאל פליישמן: משאית אשפה יכולה לקבל או 50 אחוזים מעלות המשאית או 350,000 שקלים, הנמוך מביניהם.

רפאל פליישמן: משאית רגילה תקבל 200,000 שקלים או שליש.

רפאל פליישמן: שוב, הנמוך מביניהם.

רפאל פליישמן: אנחנו מעריכים שיהיו כ-50 משאיות.

משה גפני: מתי זה יקרה?

רפאל פליישמן: בסוף יולי.

משה גפני: בסוף יולי אתם נותנים כסף לבעלי משאיות?

רפאל פליישמן: לא.

רפאל פליישמן: בסוף יולי אנחנו פותחים ואז מתחייבים לזוכים.

משה גפני: מתי תדעו מי הזוכים?

משה גפני: כמה זמן?

רפאל פליישמן: בסוף יולי נדע מי הזוכים.

רפאל פליישמן: המשאיות יהיו על הכביש בעוד שנה.

גבי בן הרוש: למי המשאיות?

משה גפני: רגע.

משה גפני: מה אתה שואל שאלות?

משה גפני: אנחנו בחידון תנ"ך?

משה גפני: אני אתן לך להתייחס.

גבי בן הרוש: נראה לי שהוא מדבר עם עצמו.

משה גפני: הוא לא מדבר עם עצמו.

משה גפני: הוא דיבר אתנו.

משה גפני: הוא אמר בדיוק את הדברים.

משה גפני: זה שזה מעלה לנו את מצב הרוח או מוריד לנו אותו, זה סיפור אחר, אבל הוא אמר בדיוק את הדברים.

משה גפני: בבקשה, דבר.

גבי בן הרוש: יושב ראש מועצת המובילים.

גבי בן הרוש: אדוני היושב ראש, כמה היה חשוב הדיון לפני מספר חודשים, עם הצו שהוא לתשע שנים, אבל ועדת הכספים קבעה לאוצר ולאחרים שכל שנה יעדכנו את ועדת הכספים.

גבי בן הרוש: מאז ועד היום האוצר לא עמד אפילו במילה אחת עם הסיכום עם מועצת המובילים.

גבי בן הרוש: עבר בחוק ההסדרים, 20 מיליון שקלים.

גבי בן הרוש: לא לעודד את בעלי המשאיות אלא לעודד להכניס על חשבון המדינה נהגים לקורסי משא כבד.

גבי בן הרוש: אפילו צעד אחד לא התקדמנו.

גבי בן הרוש: ניסינו להיפגש וכמו שזכור לך מנכ"ל האוצר אמר שנסכם בינינו ונשב אבל עד היום לא התקדמנו בכלום.

אמיר רשף: פניתם למשרד התעסוקה שצריך להפעיל את המסלול.

גבי בן הרוש: מי שאחראי זה לא משרד התעסוקה.

גבי בן הרוש: משרד התעסוקה מחכה לאישור של האוצר.

גבי בן הרוש: אנחנו מתדפקים על הדלת, טלפונים ומיילים – כלום לא יצא.

גבי בן הרוש: שמעתי על הקול קורא לצינורות ולמשאיות, אבל אדוני לא אמר שכנראה יש כאן כוונה לאיזו רשות מקומית אחת או שתיים ולא לבעלי המשאיות הפרטיות.

גבי בן הרוש: יכול להיות שזה הקול קורא.

גבי בן הרוש: אדוני היושב ראש, לצערי, בדיון האחרון ישב כאן מישהו שבא למכור לי את זה בארצות הברית ובמקומות אחרים, מסתבר שהמשאיות שנכנסו ארצה לפני שנתיים, פיילוט, כישלון אחד חרוץ בכל המובנים.

משה גפני: למה?

גבי בן הרוש: אם זה בנושא התדלוק, אם זה בהספק.

משה גפני: מה זה התדלוק?

משה גפני: מה הבעיה של התדלוק?

גבי בן הרוש: יש תחנה אחת שהוא צריך לנסוע.

משה גפני: אין תחנות.

גבי בן הרוש: אין תחנות.

משה גפני: על זה דיברנו.

גבי בן הרוש: יופי.

גבי בן הרוש: הייתה התחייבות שתוך שלוש שנים יוקמו 25 תחנות.

משה גפני: ההתחייבות בעינה עומדת.

משה גפני: לא אמרו איזה שלוש שנים אבל ההתחייבות בעינה עומדת.

אמיר רשף: לא אמרנו שלוש שנים.

אמיר רשף: קבענו את זה עד סוף 2023, שזה אומר יותר משלוש שנים ויותר לכיוון החמש שנים.

גבי בן הרוש: נבוא לוועדה כל שנה.

גבי בן הרוש: אדוני, אני יכול לומר לך שמנהל חברת אוטובוסים גדולה שחזר מאיטליה ממש לפני מספר ימים, דיווח לנו שאוטובוסים עומדים באיטליה במגרשי החניה כשעשו להם הסבה לגז.

גבי בן הרוש: יש שם המון בעיות.

גבי בן הרוש: אין שום עתיד לעסק הזה.

גבי בן הרוש: מדובר על המשאיות הקטנות ולא משאיות עם נפח גדול כמו שלנו.

גבי בן הרוש: מוכרים לנו תיאוריות.

משה גפני: מה אתה מציע?

משה גפני: לא הבנתי.

משה גפני: אתה אומר שהכול לא שווה.

גבי בן הרוש: זה שהסכמנו למשיבון, חשבנו להתקדם עם משרד האנרגיה והאוצר.

משה גפני: אבל אתה אומר שזה לא שווה וכי באיטליה עומדות בחניה משאיות קטנות.

גבי בן הרוש: בעלי משאיות שואלים אותי - כשהכניסו יורו 6 ויורו 7 עתידי, שזה רכב הכי מתקדם בעולם מבחינה טכנולוגית - מה אתם מכניסים לנו עכשיו הוצאות אחרות וחוסר ודאות.

גבי בן הרוש: מישהו צריך לתכנן את המשק שלו ואת העלויות שלו.

גבי בן הרוש: אנחנו לא גופים ציבוריים אלא גופים פרטיים.

גבי בן הרוש: אני מבקש, בנושא הזה, אם אפשר לקבוע דיון נוסף על הנושא של המשיבון.

גבי בן הרוש: אני חושב שנעשתה כאן טעות, האמנו לאוצר ואנחנו לא מתקדמים לשום מקום.

משה גפני: תודה רבה.

שוקי שדה: להוסיף לדבריו של גבי.

שוקי שדה: דרך אגב, עברנו הרחבה וכל חברות ההסעה היום תחת הכותרת של ארגון חברות ההסעה בישראל.

שוקי שדה: מעבר לזה, לגבי נושא של הסבה לגז.

שוקי שדה: היום בעולם - היה ניסוי ברומניה בעניין הזה והניסוי לא הצליח – יש בעיה עם מנוע דיזל, להפוך אותו לגז.

שוקי שדה: בעניין המנועים האלה יש בעיה.

משה גפני: זה מה שגבי אמר.

שוקי שדה: גבי אמר שעומדים כאלה ותקועים.

שוקי שדה: אני אומר לך שנעשה ניסיון ברומניה.

שוקי שדה: השתתפנו וראינו את החלקים וראינו את הכול.

שוקי שדה: העסק הזה לא עובד.

שוקי שדה: נכון לרגע זה, לא עובד גז למנוע דיזל.

אליצור בר נתן: אני מחברת תעבורה, חברת ההובלה הגדולה בארץ.

אליצור בר נתן: אנחנו גם יבואנים של משאיות.

משה גפני: אם אפשר, לא לחזור על דברים שנאמרו מה גם שמצב הרוח שלנו ירד.

אליצור בר נתן: אני אשתדל שהוא לא ירד יותר, אבל אני צריך לומר מה שאני חושב.

אליצור בר נתן: כל הסיפור של מנועי גז במשאיות גדולות, זו אגדה.

אמיר רשף: של כל החברות או רק החברה שאתה קשור אליה?

אליצור בר נתן: כל החברות.

אמיר רשף: הועבר לוועדה מסמך מפורט.

אליצור בר נתן: שמעתי אותך ולא הפרעתי לך.

אליצור בר נתן: חשבתי שכאן מדברים בלי להפריע.

משה גפני: אתה תצטרך להשיב על הכול.

משה גפני: תן לאנשים לומר את דבריהם.

אליצור בר נתן: בינתיים יש יצרן אחד שהביא.

אליצור בר נתן: מה שאני יודע זה שיש מגבלות גדולות.

אליצור בר נתן: העולם עובר לחשמל ומדלק על הגז.

אליצור בר נתן: העולם מדלג על הגז.

אליצור בר נתן: זו אגדה מטופשת.

משה גפני: מה מטופש?

אליצור בר נתן: כל הסיפור של מנועי גז.

אליצור בר נתן: זה לא יעבוד.

אליצור בר נתן: רק לסבר את האוזן, משאית גדולה, אם יהיה לה מנוע גז, היא תוכל לנסוע 200 קילומטרים בין תדלוק לתדלוק ולא יותר.

אליצור בר נתן: כל סיפור הגז הוא אגדה שלא תעבוד ולא תתפוס בארץ.

אליצור בר נתן: יש היום אנשים שיש להם מנועים, אתם מוזמנים לראות, משאיות עומדות בצד, אחזקה גבוהה והמנוע לא מצליח לפתח נתונים טכניים.

אליצור בר נתן: העולם עובר לחשמל ומדלג על הגז.

דוד כוכבא: אני יכול להשלים בשני משפטים?

דוד כוכבא: מנכ"ל מועצת המובילים.

דוד כוכבא: זה נכון, דילגנו על הגז ובעצם הרכב החשמלי הוא העתיד.

דוד כוכבא: נקודות התדלוק החשמליות זמינות בכל מקום.

דוד כוכבא: לא צריך לפתח יותר מדי נקודות תדלוק ותשתיות.

דוד כוכבא: צריך לציין שההסבות מייצרות בעיות מכיוון שלא יכול להתקיים מנוע שמשתמש גם בגז וגם בסולר.

דוד כוכבא: ברגע שעשית הסבה של מנוע לגז, הוא רק גז.

דוד כוכבא: במציאות של 200 קילומטרים כל תדלוק, אתה צריך לתכנן את מסלול הנסיעה שלך עם מטען של 50 טון בהתאם לתחנות התדלוק ולא בהתאם לדרך הקצרה או אפילו בהתאם ליעד אליו אתה צריך להגיע.

דוד כוכבא: משאיות חלוקה קלות יותר שפועלות במרחב העירוני, בהגדרה יש להן יתרון גדול לבחור במנוע חשמלי שהוא מתפתח משנה לשנה.

דוד כוכבא: הגז הוא דבר אנכרוניסטי.

דוד כוכבא: כאן רוצים לקדם את הגז מסיבות שאני כרגע לא יודע לומר אותן.

דניאל צוקר: מינהלת תחליפי דלקים ותחבורה חכמה במשרד ראש הממשלה, הגוף שמתכלל את המאמצים שישראל תהיה קטליזטור להפחתה עולמית בשימוש של נפט בתחום התחבורה בעולם.

דניאל צוקר: שלוש החלטות ממשלה משנת 2010.

דניאל צוקר: אני אשמח להרחיב לאחר מכן.

משה גפני: לא, אתה לא צריך להרחיב.

משה גפני: קח בחשבון שכשתהיה ועדת חקירה למה עשו גז בלי לבדוק את מה שקורה בעולם ולא היו בחניה של איטליה ולא היו כאן, אתם תהיו במוקד השאלות.

דניאל צוקר: טכנולוגיית הנעה בגז היא טכנולוגיה מוכחת שקיימת עשרות שנים בעולם.

עידן עבודי: משרד התחבורה.

עידן עבודי: אני אתייחס לאיטליה.

משה גפני: גם אתם תהיו בוועדת החקירה.

משה גפני: תכף אתה מדבר.

דניאל צוקר: זו טכנולוגיה קיימת.

דניאל צוקר: יש גם יצרני מנועים שעובדים על כך ויש גם יצרני משאיות שמוכרים דגמים שנמכרים בעולם ונוסעים בעולם.

דניאל צוקר: אנחנו לא מכריחים אף אחד לעשות הסבה ממשאית דיזל למשאית גז.

דניאל צוקר: יש מאות אלפי משאיות בישראל.

משה גפני: סליחה שאני קוטע אותך.

משה גפני: אני מרגיש לא נוח עם הדיון הזה ואני רוצה תשובות.

משה גפני: אנחנו אישרנו כאן והסבירו לנו מהממשלה שצריך לאשר את הגז ואכן אישרנו.

משה גפני: האמת היא שאני לא רציתי לאשר.

משה גפני: אני מספר את זה כאן בשקט, בארבע עיניים, אבל אישרנו.

משה גפני: המדינה מקבלת מזה הרבה כסף, ממה שאישרנו.

משה גפני: אם אכן מתברר שמה שהאנשים כאן טוענים, אנשים שזה עיסוקם, ויתברר שאנחנו בעצם בדרך לחשמל ואנחנו נכנסנו לנושא של הגז רק בגלל שרצינו להרוויח כסף, יהיה ששון ושמחה במדינה.

משה גפני: אם זה נכון.

משה גפני: אני מקווה שהם טועים כולם אבל אם הם לא טועים, הולכתם אותנו שולל.

משה גפני: אתם, זה הממשלה.

משה גפני: הלוואי ואתה צודק וזה לא נכון.

משה גפני: הלוואי שכל מה שהם אומרים כאן לא נכון.

דניאל צוקר: אני יכול לומר שאנחנו כמובן מעודדים גם את הרכב החשמלי.

משה גפני: אני לא בעד הרכב החשמלי.

משה גפני: אני בעד מה שנעשה בעולם.

משה גפני: אנחנו נמצאים בעולם.

דניאל צוקר: אני אומר שכרגע משאיות מעל 3.5-4 טון, היצע של דגמים חשמליים, אין כמעט בשוק.

דניאל צוקר: זה באחוזי חדירה זעומים בכל העולם.

דניאל צוקר: תחליף דלק היחידי היום שיש למשאיות שנמכר כרגע בשווקים כמעט באופן בלעדי, הוא בגז טבעי.

מוסי רז: יש מחקר טכנולוגי?

דניאל צוקר: בחשמלי, כמובן.

דניאל צוקר: אני אשמח שזה יקרה וגם נציגי הממשלה האחרים נלך ונראה חדירה הולכת וגדלה גם לתחום החשמל.

דניאל צוקר: עם זאת יש שם אתגרים נוספים כגון תשתית טעינה, גודל בטריות, עלות בטריות, כושר העמסה.

דניאל צוקר: כך שאני לא חושב שניתן כיום בנקודת הזמן של 2018 ליצור מצג כאילו ב-2025 יהיה כאן היצע דגמים חשמליים ובואו נחכה עם פתרונות שיש לנו היום בשביל משהו שאנחנו מקווים שיקרה מחר.

דוד כוכבא: סליחה, אני חייב להעיר הערה.

משה גפני: אתה לא חייב.

משה גפני: אין את זה בתקנון הכנסת.

דוד כוכבא: אני חושב שכדאי שהפורום ישמע את זה.

משה גפני: אחר כך אני אתן לך.

משה גפני: חבר הכנסת מיקי לוי.

מיקי לוי: יש כאן עניין טכני מהותי ארוך טווח.

מיקי לוי: מבקשים משלושה חברי כנסת שיפסקו משהו עתידי שיכול לקבוע חלק משוק התעבורה במדינת ישראל.

מיקי לוי: אתם השתגעתם?

מיקי לוי: אני מבקש אדוני לא לפסוק שום דבר.

מיקי לוי: אני מבקש מחקר ממרכז המחקר והמידע של הכנסת.

מיקי לוי: שבבקשה טמיר יעביר למרכז המחקר את שמות כל האנשים שיושבים כאן שיש להם דעה מקצועית.

מיקי לוי: מה שאמר אליצור, מאוד מטריד אותי.

מיקי לוי: מה שאמר גבי, מאוד מטריד אותי.

מיקי לוי: אתה מבקש ממני שאני ארים יד עכשיו לאשר דברים שהם באפלה?

מיקי לוי: זה לא יקרה.

מיקי לוי: לכן אני מבקש להעביר את השמות של כל האנשים המקצועיים שנמצאים כאן למרכז המחקר והמידע, כולל אנשי האוצר, משרד האנרגיה ומי שאתם רוצים ואני מבקש מחקר.

מיקי לוי: אני לא יכול לפסוק.

מיקי לוי: אני לא ארים את ידי לשום דבר.

מיקי לוי: אתם מבקשים ממני לקבוע את שוק התעבורה במדינת ישראל בחצי שעה של דיון.

משה גפני: בבקשה, משפט.

דוד כוכבא: משפט אחד.

דוד כוכבא: הערה קצרה לדברים שנאמרו.

דוד כוכבא: אני מציע לצד הממשלתי לבדוק מה קורה בנורבגיה.

דוד כוכבא: זאת אחת המדינות הירוקות בעולם.

דוד כוכבא: יש הרבה מאוד מה ללמוד ממנה.

דוד כוכבא: נכון להיום יש חוק שאוסר על משאיות מונעות בדיזל להיכנס למרחב העירוני ורק משאיות מונעות על חשמל נכנסות היום לאוסלו ולברגן.

דוד כוכבא: אני לא יודע מאיפה אתה מביא את העובדה שאין משאיות על חשמל.

דוד כוכבא: חשמל היום מוביל את כל האנרגיה העתידית בתחבורה.

עידן עבודי: אדוני היושב ראש, התייחסות טכנית לנאמר כאן, הרבה שטויות שנאמרו.

משה גפני: כאן לא נאמרות שטויות.

עידן עבודי: אגף הרכב, משרד התחבורה.

עידן עבודי: אנחנו כן עקבנו גם אחרי הגז וגם אחרי החשמל ויש התפתחויות בשניהם.

עידן עבודי: נכון, הגז טיפה נדחק בעקבות החשמל אבל צריך לדעת שעשינו את הפילוח הזה של איזה רכב מתאים וועדת מיסוי ירוק ישבה ובדקה איזה רכב מתאים לשרת והיכן לשים את התמריצים.

עידן עבודי: נכון למשאיות כבדות אין פתרון חשמלי וגם לא רואים את זה על הפרק.

עידן עבודי: לגבי יצרנים, יש הרבה יצרנים ויש כאלה שבחרו לייצר מנועי גז טבעי.

עידן עבודי: נכון, הסבות, אנחנו לא בעד ואנחנו גם אמרנו את זה עת יצאנו עם מכרזים לאוטובוסים.

עידן עבודי: אמרנו שהסבות זה לא מקובל עלינו.

עידן עבודי: מנוע דיזל, ללכת לעשות לו שינוי, לא.

שוקי שדה: אין ערכה להסבה.

עידן עבודי: יש ערכה להסבה אבל אנחנו לא מעודדים אותה.

עידן עבודי: אנחנו לא מעודדים הסבות.

עידן עבודי: אם מישהו רוצה לבוא ולעשות הסבות, זכותו.

עידן עבודי: אנחנו לא מעודדים.

משה גפני: אם אתה יכול לומר לוועדה מה התכנית שלכם.

משה גפני: בסדר, לא מעודדים הסבות.

משה גפני: מה אתה אומר לנו, מה הולך לקרות עם כל הדברים האלה בהמשך?

משה גפני: כן יעברו לגז, לא יעברו לגז, כן יעברו לחשמל, לא יעברו לחשמל?

משה גפני: מה אנחנו אומרים לעם?

עידן עבודי: נכון לעבור לדברים יותר ירוקים, גם ממניעים כלכליים, גם ממניעים לאומיים וגם ממניעים סביבתיים.

עידן עבודי: יש מקום למעבר הזה אבל שוב, צריך לזהות את המגזרים והיכן להשקיע את המאמצים.

עידן עבודי: נכון להיום, כדי להפוך לתחליפי נפט בצי התחבורה הכבדה, הפתרון הרלוונטי הוא אך ורק גז טבעי ואז שאלת הביצה והתרנגולת נפתרת.

עידן עבודי: נכון, הרכב קיים.

עידן עבודי: יש יצרנים שיכולים לספק רכבים מסוימים בזמן סביר.

עידן עבודי: הבעיה היא התשתית.

עידן עבודי: ללא ספק קודם צריך לטפל בתשתית.

דוד כוכבא: מה לדעתך יקרה בעוד חמש שנים ביחס בין גז לחשמל?

דוד כוכבא: לאן הולך הפיתוח?

דוד כוכבא: שישלים את התשובה.

משה גפני: לא ישלים.

משה גפני: אני לא מסכים שישלים.

משה גפני: מה זה אתה מתפרץ באמצע?

משה גפני: זה לא עובד כך.

משה גפני: זה שאנחנו מעודדים עכשיו את הרכבים על גז, אנחנו משקיעים בזה גם כסף, לפי דעתך זו תכנית טובה?

עידן עבודי: כן.

משה גפני: תסביר.

עידן עבודי: במגזר שזיהינו, במגזר שאנחנו מכוונים, בכלי הרכב הכבדים, ובחלק מסוים גם אוטובוסים, היכן אין ברירה וחייבים להפעיל אותם בגז, זה נכון.

עידן עבודי: גם בהמלצות ועדת מיסוי ירוק, ברכב הפרטי, מי שרוצה אבל במגזרים שזיהינו לתת להם את ההטבות ואת המענקים, זה כן מהלך נכון.

עידן עבודי: זה לא בא על חשבון חשמל.

איתן פינס: מנכ"ל איגוד חברות אנרגיה ירוקה לישראל.

איתן פינס: הערה אחת לוועדה.

איתן פינס: אדוני היושב ראש, שמענו כאן את הצורך להיצמד לעולם.

איתן פינס: אני אומר שאנחנו בירושלים לא רק צריכים להיצמד לעולם אלא צריך לחדש לעולם.

איתן פינס: אנחנו מחדשים לעולם בהרבה תחומים.

איתן פינס: בתחום הזה של תחבורה, צריך לשים דברים על השולחן, גם ייצור חשמל וגם נסיעה, לא צריך לשרוף דלקים כדי לעשות את זה.

איתן פינס: העולם מבין את זה.

איתן פינס: אני לא אומר שהתכנית שהתחילו במשרד התחבורה, מינהלת תחליפי דלקים ומשרד האוצר, צריך לקבור אותה.

איתן פינס: יש מקום אבל צריך לקחת בחשבון ולזכור שכל אוטובוס וכל רכב שנכנס והוא מונע בנזין או סולר, יישאר שם לפחות לעשר שנים.

איתן פינס: זאת אומרת, צריך לעשות את זה מתוך אזהרה.

איתן פינס: צריך להזהיר, הרגולטורים כל מי שעושה את זה, לעשות את זה בפרספקטיבה ובהיקפים הנכונים כאשר ברור לכולם שתוך עשר שנים ישתנה העולם ונטען אוטובוסים חשמליים ומשאיות חשמליות מהשמש וניסע אתם בלי לעשות רעש ובלי לזהם וזול יותר.

איתן פינס: אף אחד לא יכול להתווכח עם האקסיומה הזו.

איתן פינס: מתוך המקום הזה צריך לקבל החלטות.

משה גפני: תודה רבה.

משה גפני: ארגון מורי הנהיגה.

משה גפני: מה אתה אומר?

אבי גולן: אני עם האוצר.

מיקי לוי: מדברים על כלי רכב קטנים.

מיקי לוי: זה שוני מהותי.

אבי גולן: צדקתי.

אבי גולן: אני עם האוצר.

משה גפני: מר גולן, אני מכבד מאוד את מה שאמרת.

משה גפני: היה חשוב לי לדעת מה עמדת מורי הנהיגה ויש לזה משמעות.

אמיר רשף: גם כשהגענו לוועדה לפני מספר חודשים, אף פעם לא אמרנו שכל כלי הרכב במדינת ישראל יעברו לגז טבעי דחוס.

אמיר רשף: אמרנו שעשינו ניתוח לפי סגמנטים והסביר את זה יותר טוב ממני נציג משרד התחבורה ולעמדה הזאת גם שותפים לה גם מינהלת תחליפי נפט, גם המשרד להגנת הסביבה וגם משרד האנרגיה.

אמיר רשף: יש סגמנטים בשוק הרכב שיעברו לחשמלי וזה ברור לנו שכך יהיה.

אמיר רשף: אלה בעיקר הרכבים הפרטיים, האוטובוסים, בדגש על האוטובוסים העירוניים.

אמיר רשף: יש את הרכבים הכבדים יותר שהתחליף שלהם להנעה בסולר הוא גז טבעי דחוס.

אמיר רשף: אנחנו עומדים מאחורי העמדה הזאת.

אמיר רשף: יש התפתחות עצומה בכל מה שקשור לרכב חשמלי.

אמיר רשף: זה היה בזמן שישבנו כאן לפני ארבעה חודשים וזה עוד יותר עכשיו וזה רק ילך ויגבר כי שוק האנרגיה והממשק שלו עם שוק התחבורה זה משהו שמשתנה כל הזמן.

אמיר רשף: המדיניות שאנחנו יצרנו בהקשר של הסדר הישבון זאת מדיניות שמעודדת לעבור לתחליפים.

אמיר רשף: לחלק מהסגמנטים התחליף, כמו שאמרתי, הוא גז טבעי דחוס ולכן אנחנו שמים את התשתיות ואנחנו חושבים שזה נכון ואנחנו נמשיך לקדם את הנושא הזה, ולחלק התחליף הוא חשמלי.

אמיר רשף: לכן יש לנו את הצעדים גם לזה וגם לזה.

אמיר רשף: אם אני חוזר רגע לסקירה של הצעדים בהקשר של רכב חשמלי, שר האוצר חתם ממש בשבוע האחרון על פטור ממכס לאוטובוסים חשמליים, שזה גם היה חלק מאותו סל צעדים שהצגנו לכם.

אמיר רשף: כאמור, אוטובוסים שנוסעים טווחים יותר קצרים, העירוניים וגם חלק מהבין-עירוניים, התחליף שלהם הוא חשמלי.

אמיר רשף: אוטובוסים שנוסעים לטווח ארוך, אנחנו חושבים שיש את האפשרות שהם יעברו לגז טבעי דחוס.

אמיר רשף: יכול להיות שעוד שנה יתפרסם שאיזו חברה פיתחה זן חדש של אוטובוסים שגם בטווחים מאוד ארוכים וגם בעליות יכולים ללכת על החשמלי.

אמיר רשף: עד כה הוצאנו את המענקים גם לתשתיות של צנרת חלוקת הגז הטבעי, גם את התשתיות של תחנות הדלק, גם את הפטור ממכס לאוטובוסים חשמליים ובפני הוועדה כאן מונחים הפטור מאגרות לרכבי גז טבעי דחוס ול-FFV ולהוראת נהיגה וגם צעדים של פחת מואץ.

אמיר רשף: לגבי ההערה על הכשרת הנהגים שזה רלוונטי גם למובילים וגם לאוטובוסים, אני אבדוק את זה.

אמיר רשף: אני לא יודע למה זה התעכב.

משה גפני: אני לא קיבלתי את התשובה שלך לגבי הנושא של הקורסים הללו מכיוון שאמרת, בסדר, יפנו.

משה גפני: מאוד קשה להתמודד עם זה.

אמיר רשף: לא.

אמיר רשף: מי שמוציא את ההכשרה זה משרד התעסוקה.

אמיר רשף: בסדר, אתה צריך לבדוק אתם.

אמיר רשף: אתם מובילים את העניין הזה.

אמיר רשף: לכן אמרתי שאני אבדוק.

משה גפני: בסדר.

משה גפני: תבדוק.

משה גפני: אני מציע שתבדוק את זה באופן חיובי.

אמיר רשף: דרך אגב, אני לא קיבלתי פנייה אחת מהאדון המכובד.

משה גפני: לא.

משה גפני: האדון המכובד, תעביר לו.

משה גפני: אני רוצה לראות מה הוא עושה עם זה.

גבי בן הרוש: אתה עכשיו בוועדת הכספים.

גבי בן הרוש: אתה יכול לומר לי עם כמה אתה יכול לדבר?

גבי בן הרוש: ישבנו עם לשכת המנכ"ל כמו שסוכם כאן בוועדה.

גבי בן הרוש: המנכ"ל אישר את זה.

גבי בן הרוש: נכון להיום עברו חודשים ואני אומר לך את האמת, אני בתחושה מאוד מאוד קשה אחרי שאותם בעלי חברות אומרים לי מה שאומרים.

משה גפני: אני אעזור לך בזה.

משה גפני: תפנה אליו והוא ייקח את הדברים ברצינות.

משה גפני: אל תתייאש מזה שישבת עם עוזר המנכ"ל.

גבי בן הרוש: זה עבר ב-2017, בחוק ההסדרים.

משה גפני: לא משנה.

משה גפני: אני מבקש ממך עכשיו.

משה גפני: אם אתה רוצה לקדם את זה, אני אעזור לך בזה.

משה גפני: הוא לוקח את זה.

אמיר רשף: זה היה מותנה כל הזמן בהסדר ההישבון.

משה גפני: אתה תיקח את זה ברצינות.

אמיר רשף: כן.

אמיר רשף: אני הולך לבדוק את זה.

אבי גולן: כבוד היושב ראש, אנחנו רוצים להיות מעורבים בהכשרות של הנושא של המובילים.

משה גפני: בסדר.

משה גפני: תעשו אתו שלום.

משה גפני: תדברו אתו.

גבי בן הרוש: אין לנו בעיה אתו.

גבי בן הרוש: קודם כל בוא נכשיר את המורים.

אבי גולן: אתה לא הדובר של המורים וזה לא עניינך.

אבי גולן: את המורים תשאיר לי כמו שאני לא מתערב בעניינים שלך.

משה גפני: בסדר.

משה גפני: מר גולן, הבנו.

משה גפני: המסר היה ברור.

משה גפני: תסבירי את התקנות.

משה גפני: רגע.

משה גפני: אני מבקש את מה שביקש מיקי לוי לגבי הנושא של מרכז המחקר והמידע של הכנסת.

משה גפני: אני רוצה שתהיה עבודה.

משה גפני: אנחנו נעקוב בשנה הזאת אחרי התהליך הזה כי זה הולך להיות תהליך מעניין.

משה גפני: המוניות רוצות לומר משהו?

יהודה בר אור: כרגע לא.

יהודה בר אור: להכניס למחקר של מרכז המידע גם שעות עבודה של נהגי מוניות ברכב היברידי כי זה שונה.

משה גפני: בסדר.

משה גפני: התקנות.

משה גפני: מה אתם מבקשים?

דפנה עין דור: שני דברים נוספים.

משה גפני: תחזרי על מה שאמרת קודם.

משה גפני: כבר הפלגנו לאיטליה, היינו שם בחניה.

דפנה עין דור: מספר בקשות.

דפנה עין דור: הראשונה לגבי רכב גמיש תדלוק, שזה עם מתנול ובנזין.

דפנה עין דור: שם תופחת האגרה בשנתיים הראשונות לאחר שיגיע הרכב הראשון לישראל ב-1,400 שקלים.

דפנה עין דור: בשנתיים שלאחר מכן ב-700 שקלים כאשר מועד התחילה יהיה ה-1 באוקטובר 2018, שזה דקלרטיבי.

דפנה עין דור: אין כרגע רכבים כאלה בישראל.

דפנה עין דור: הבקשה השנייה מתייחסת לרכב להוראת נהיגה.

דפנה עין דור: רכב להוראת נהיגה יקבל הפחתה באגרה החל מינואר 2019 למשך ארבע שנים, 750 שקלים בכל מועד.

דפנה עין דור: רכב להוראת נהיגה יקבל הפחתה של אגרת רישוי.

משה גפני: לכן אתה עם האוצר.

משה גפני: אני בעד.

דפנה עין דור: רכב להוראת נהיגה יקבל הפחתה של 750 שקלים למשך ארבע שנים החל מינואר 2019.

דפנה עין דור: רכב מנועי מעל 3.5 טון, מונע על ידי גז טבעי דחוס, יקבל אגרה במשך חמש שנים של 10 שקלים מדי שנה.

דפנה עין דור: גם זה יהיה החל בינואר 2019.

דפנה עין דור: בנוסף, מכיוון שאנחנו רוצים להבטיח שיש אגרה מינימלית שתשולם, היא תהיה על 10 שקלים ואין הצטברות אם ההפחתה תהיה יותר גבוהה מגובה האגרה.

דפנה עין דור: לא יצטברו ההפחתות.

דפנה עין דור: לגבי מורי נהיגה, בנוסף להפחתה שיש להם גם היום כרכב להוראת נהיגה.

גבי בן הרוש: 750 שקלים לרכב להוראת נהיגה ורכב משא 10 שקלים?

דפנה עין דור: האגרה.

דפנה עין דור: לא הפחתה אלא האגרה הכוללת תהיה 10 שקלים.

משה גפני: במהלך השנה הבאה או הקרובה אנחנו נעקוב אחרי זה.

דוד טמיר: אני אקריא את נוסח התקנות.

דוד טמיר: אני מקריא את הנוסח שהועבר ופורסם לוועדה.

דוד טמיר: על פי התייעצות שהייתה לנו עם היועצת המשפטית של הוועדה, יהיו לה תיקוני נוסח.

דוד טמיר: תקנות התעבורה (תיקון מס'...), התשע"ח-2018 בתוקף סמכותי לפי סעיף 70 לפקודת התעבורה, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקין תקנות אלה:

דוד טמיר: בתוספת הראשונה לתקנות התעבורה, התשכ"א-1961 (להלן – התקנות העיקריות) בחלק ג' –

משנה יבוא: "(ד1) על אף האמור בפרטי משנה (א) ו-(א1), סכום האגרה בעד רישיון - - -

שלומית ארליך: במקום סכום האגרה, כאן יבוא האגרה.

שלומית ארליך: תמשיך.

דוד טמיר: המילה סכום תימחק.

דוד טמיר: בעד רישיון או בעד חידוש רישיון לרכב מאחד הסוגים המנויים בפרטי המשנה האמורים, שהוא רכב גמיש תדלוק, יהיה לפי קבוצת המחיר שנרשמה ברישיונו, כקבוע לצד כל קבוצה בטבלה בפרט משנה (א) בטורים (ב) עד (ה), לפי העניין ובהפחתת הסכומים כמפורט להלן:

שלומית ארליך: במקום "כקבוע לצד כל קבוצה בטבלה בפרט משנה (א) בטורים (ב) עד (ה)" יהיה "כמצוין בטור (א) בטבלה שבפרט משנה (א) כקבוע לצד כל קבוצה בטורים (ב) עד (ה)".

שלומית ארליך: זה לא תיקון מהותי אלא רק תיקון מבחינת הנוסח.

שלומית ארליך: בעצם כל הפסקה הזו מתייחסת למה שנאמר כאן על ידי דפנה לרכב גמיש תדלוק.

דוד טמיר: אם מועד מתן הרישיון או חידושו חל בתוך שנתיים ממועד הנפקת הוראת רישום, כהגדרתה בתקנה 370, הראשונה בישראל לרכב גמיש תדלוק מכל סוג שהוא – סכום של 1,400 שקלים חדשים.

שלומית ארליך: כאן נעיר שהוראת רישום, הכוונה לאישור מחלקת תקינה באגף הרכב על עמידת דגם רכב בדרישות החובה הישראליות.

שלומית ארליך: כשאנחנו מתייחסים לראשונה בישראל, הכוונה, כמו שאמרת, לרכב הראשון.

דפנה עין דור: לרכב הראשון שנרשם בישראל.

דוד טמיר: אם מועד מתן הרישיון או חידושו חל בתקופה שבין שנתיים לבין ארבע שנים ממועד הנפקת הוראת רישום, כהגדרתה בתקנה 370, הראשונה בישראל לרכב גמיש תדלוק מכל סוג שהוא – סכום של 700 שקלים חדשים".

בסופו יבוא: "רכב גמיש תדלוק (FFV) – רכב שברישיון הרכב שלו רשום – אנחנו נתקן את זה לנרשם - כי הוא רכב גמיש תדלוק, על בסיס הצהרת יצרן הרכב כי הרכב מותאם להנעה באמצעות תערובת דלק של בנזין ומתנול שבה ריכוז המתנול הוא 85 אחוזים לפחות".

בסופו יבוא: עד כאן רכב גמיש תדלוק.

בסופו יבוא: (2) אחרי פרט 11ב יבוא - "11ג.

בסופו יבוא: סכום האגרה בעד רישיון או חידוש רישיון לרכב מאחד הסוגים המנויים בפרטים 2, 3 ו-6, שברישיונו רשום – יתוקן לנרשם - כי הוא רכב להוראת נהיגה, אשר מועד מתן רישיונו או חידושו חל בין יום כ"ד בטבת התשע"ט (1 בינואר 2019) לבין יום ז' בטבת התשפ"ג (31 בדצמבר 2022), יהיה לפי הסכום הנקוב בפרטים האמורים, לפי העניין, בהפחתה של 750 שקלים חדשים לשנה, בנוסף לכל הפחתה אחרת לפי חלק זה.

שלומית ארליך: זה מתייחס לרכב להוראת נהיגה כאשר הפרטים האלה, פרטים 2, 3 ו-6, מתייחסים לסוגים שונים, לרכב פרטי, פרטי דו שימושי, למעט אופנוע ואוטובוס פרטי, לרכב מסחרי של פחות ויותר מ-3.5 קטון, רכב מדברי, עבודה, אמבולנס, רכב חשמלי, רכב לכיבוי שריפות, רכב חילוץ, טיולית ואוטובוס.

דוד טמיר: 11ד.

דוד טמיר: על אף האמור בחלק זה, סכום – גם כאן נמחק את המילה סכום - האגרה בעד מתן רישיון או חידוש רישיון לרכב מנועי שמשקלו מעל 3,500 קילוגרם, שברישיון הרכב שלו נרשם כי הוא מונע על ידי מנוע גז טבעי דחוס (ׁגט"ד), אשר מועד מתן רישיונו או חידושו חל ביין יום כ"ד בטבת התשע"ט (1 בינואר 2019) לבין יום י"ט בטבת התשפ"ד (31 בדצמבר 2023), יהיה 10 שקלים חדשים לשנה".

דוד טמיר: 3) אחרי פרט 12 יבוא - "12א.

דוד טמיר: כל ההפחתות של סכום – גם כאן

דוד טמיר: המילה סכום תימחק - האגרה בעד מתן רישיון רכב או חידוש כמפורט בפרטים 2 עד 11ד, החלות בנסיבות העניין, יהיו תקפות ביחס למועד חישוב סכום – גם כאן המילה סכום תימחק - האגרה השנתי, ואינן ניתנות לצבירה או להעברה משנה לשנה".

שלומית ארליך: כדי להבהיר.

שלומית ארליך: מה שאתם אומרים זה שבכל מקרה 10 שקלים זה יהיה המינימום.

שלומית ארליך: היום יש אגרה שהיא פחות מ-10 שקלים?

שלומית ארליך: זאת אומרת, שתעלה כתוצאה מהתיקון הזה?

דפנה עין דור: לא.

דוד טמיר: זה נועד להבטיח כדי שבכל מקרה תשולם אגרה כלשהי.

דוד טמיר: 10 שקלים זה יהיה הסכום המינימלי לאגרה שתשולם.

דוד טמיר: תחילתם של פרטים 2 ו-12א בחלק ג' לתוספת הראשונה לתקנות העיקריות כנוסחם בתקנות 1(1) ו-(3) לתקנות אלה, ביום כ"ב בתשרי התשע"ט ( באוקטובר 2018).

שלומית ארליך: מדוע ההבחנה בין המועדים של התחילה?

דפנה עין דור: מבחינתנו אנחנו שולחים את האגרות לעניין של חידוש.

דפנה עין דור: לגבי מורים לנהיגה, מכיוון שביטול ההישבון מתחיל רק מה-1 בינואר 2019, אז זה צריך להיות בהתאמה.

דפנה עין דור: לגבי הרכבים האחרים, מה שאנחנו שולחים, יש לנו זמן היערכות מראש.

דפנה עין דור: לגבי נושא של גמיש תדלוק אין עדיין וזה התאריך שנרשם.

דפנה עין דור: זה לא דורש מאתנו יותר מדי כרגע וזה יכול להיכנס לתוקף מיד.

יהודה בר אור: יושב ראש ארגון נהגי המוניות הארצי.

יהודה בר אור: שאלה.

יהודה בר אור: אני מבין ממך, אמרת את המילה מוניות.

יהודה בר אור: אנחנו אומרים שנכון שכרגע אין לנו מכוניות מעל 3.5 טון ואין לנו מכוניות שמונעות על ידי גז.

קריאה: אין מוניות בתקנה?

יהודה בר אור: אם יהיה נהג מונית שתהיה לו מונית על גז, למה צריך לעשות עבורי תקנות מחדש?

יהודה בר אור: שיהיה כבר רשום כאן, שמי שיש לו מונית מונעת בגז, גם הוא יקבל את ההטבה הזאת כמו כולם.

דפנה עין דור: זה לא לפי העיסוק.

דפנה עין דור: הרכבים לא מתייחסים לעיסוק אלא לסוג הרכב.

דפנה עין דור: לא החרגנו את המוניות.

יהודה בר אור: שיהיה כתוב.

דפנה עין דור: אבל אין לי מה לכתוב כי לא החרגנו אותן.

יהודה בר אור: ממילא לא תהיה מונית כזאת, אבל שיהיה כתוב.

משה גפני: רבותיי, מספיק.

משה גפני: את הדיון כבר ניהלנו.

משה גפני: יש תשובה למשרד התחבורה?

דפנה עין דור: אם מונית תרכוש רכב פרטי ומסחרי עד 3.5 טון, זה ממילא יחול עליה.

יהודה בר אור: קיבלנו.

יהודה בר אור: תודה רבה.

משה גפני: מי בעד אישור תקנות התעבורה (תיקון מס' ), התשע"ח-2018 (יישום החלטת ממשלה מס' 1837 בנושא עידוד תחליפי נפט, בעקבות המלצות וועדת מיסוי ירוק 3) עם השינויים שנעשו בנוסח ובדברים עליהם יש הסכמה ביניכם לבין הלשכה המשפטית של הוועדה?

משה גפני: מי נגד?

משה גפני: בעד – 1

משה גפני: נמנעים - 2

משה גפני: התקנות אושרו.

משה גפני: חבר הכנסת מיקי לוי נמנע.

משה גפני: גם אני באופן עקרוני הייתי צריך להימנע.

מוסי רז: גם אני נמנע.

משה גפני: אני מבקש את העבודה אותה ביקש חבר הכנסת מיקי לוי ממרכז המחקר והמידע, להעביר את שמות האנשים שהשתתפו בדיון.

משה גפני: אנחנו כנראה הולכים לתהליך מאוד מעניין בנושא הזה.

משה גפני: תודה רבה.